Масжид аль-Хьарам

Хьарам маьждиг е Масжид аль-Хьарам (да) (эрс: Заповедная мечеть, Ӏар. المسجد الحرام‎ — аль-ма́сджид аль-хьароа́м) — Макка керттереи эггара доккхагӀеи дола маьждиг. Аль-Хьарам маьждиге ХьажцӀа доал. Бусалба дин чу чӀоагӀа деза лоархӀ. Масджидуль-Хьарам мо кхыча маьждигел дезагӀа долаш кхы а ши маьждиг мара дац — Маддане доалла Масджид ан-Набавийи Байтульмакъдисе доалла Аль-Акъса маьждиги. Хьарам-маьждига чу даь дола ламаз 100000-зза чӀоагӀагӀа маьл болашагӀа да. ЦӀераш лелаяр Аль-Хьарам яхари Хьараме яхари цкъаза тувладу, уж гаргадоагӀаш доландаь. Ма дарра аьлча, «Хьараме», аьнна, шийна чу кхычахьа хьаьнала даь дола гӀулакхаш хьа́рама долча лаьттах оал, из лаьтта маьждигал доккхагӀа да — еррига Макка я оал из, хӀаьта маьждиг цу лаьттан тӀа улландаь, каст-каста маьждигах а «Аль-Хьарам» оал. Белгалдаккхар